SET ปิดเช้าลบ 3 จุด รับแรงขาย “หุ้นไฟฟ้า” หลังราคาน้ำมันเพิ่ม
SET ปิดเช้าวันนี้ ลดลง 3.39 จุด จากแรงขายหุ้นกลุ่มโรงไฟฟ้าออกมากดดันจากราคาน้ำมันเพิ่มต่อเนื่อง แนวโน้มตลาดหุ้นไทยช่วงบ่ายคาดว่าแกว่งไซด์เวย์ พร้อมให้แนวต้าน 1,605-1,610 จุด แนวรับ 1,585-1,590 จุด
SET ปิดเช้าวันนี้ ลดลง 3.39 จุด จากแรงขายหุ้นกลุ่มโรงไฟฟ้าออกมากดดันจากราคาน้ำมันเพิ่มต่อเนื่อง แนวโน้มตลาดหุ้นไทยช่วงบ่ายคาดว่าแกว่งไซด์เวย์ พร้อมให้แนวต้าน 1,605-1,610 จุด แนวรับ 1,585-1,590 จุด
4 เม.ย. 2566

นายวีรวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงเช้าที่ผ่านมาแกว่งตัวลงเล็กน้อย โดยยังไร้ปัจจัยหนุนใหม่เข้ามาสนับสนุน และแรงกดดันจากหุ้น DELTA ได้รับรู้ไปมากแล้วเมื่อวาน แต่มีแรงขายหุ้นกลุ่มโรงไฟฟ้าออกมากดดัน ซึ่งรับผลกระทบจากราคาน้ำมันดิบที่ปรับตัวขึ้นต่อ
ส่วนตลาดหุ้นอื่นในภูมิภาคเอเชียในช่วงเช้านี้ส่วนใหญ่เคลื่อนไหวในแดนบวก โดยที่มีปัจจัยบวกจากการรายงานตัวเลข PMI ภาคการผลิตของสหรัฐเดือนมี.ค. ที่ชะลอตัวลง หนุนต่อการมองของตลาดที่คาดว่ามีโอกาสที่ธนาคารกลางสหรัฐฯ (เฟด) จะชะลอการขึ้นดอกเบี้ย
แนวโน้มตลาดหุ้นไทยช่วงบ่ายคาดแกว่งตัวไซด์เวย์ ซึ่งยังไร้ปัจจัยหนุนใหม่เข้ามาช่วยผลักดันดัชนีอย่างมีนัยสำคัญ หลังจากที่รับรู้ข่าวต่างๆไปมากแล้ว โดยให้แนวต้าน 1,605-1,610 จุด แนวรับ 1,585-1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BDMS มูลค่าการซื้อขาย 972.21 ล้านบาท ปิดที่ 30.25 บาท เพิ่มขึ้น 0.50 บาท
KBANK มูลค่าการซื้อขาย 961.52 ล้านบาท ปิดที่ 132.00 บาท ลดลง 1.00 บาท
PTTEP มูลค่าการซื้อขาย 885.91 ล้านบาท ปิดที่ 159.50 บาท ราคามไม่เปลี่ยนแปลง
PTT มูลค่าการซื้อขาย 807.02 ล้านบาท ปิดที่ 31.25 บาท ลดลง  0.50 บาท
AOT มูลค่าการซื้อขาย 804.47 ล้านบาท ปิดที่ 72.00 บาท เพิ่มขึ้น 0.50 บาท